**SUAT Birou Juridic**

**Nr. 19669/1 din 20.07.2022**

**RAPORT DE SPECIALITATE**

**privind necesitatea actualizării P.U.G. DEJ**

Având în vedere faptul că P.U.G. DEJ, aprobat prin HCL nr. 117/19.12.2012, expiră ca valabilitate în anul 2022, este imperios necesară actualizarea acestuia.

Din anul 2012 până astăzi P.U.G. DEJ, a produs efecte în dezvoltarea urbanistică și economică a Municipiului Dej. Schimbările care au avut loc în această perioadă au adus cu ele necesitatea modificării și armonizării P.U.G. DEJ cu noile evoluții socio-economice ale Municipiului Dej.

În atare situație se impune atât din punct de vedere legal, cât și din punct de vedere profesional, un nou P.U.G. pentru Municipiul Dej, care să asigure cadrul legal pentru dezvoltarea Municipiului Dej în următorul deceniu.

 Ținând cont de prevederile art.4, din Legea nr. 273/2006, privind finanțele publice locale, cu modificările și completările ulterioare;

 În temeiul prevederilor art. 129 alin. (4) lit. a) și art. 139, alin (3), lit. a) din OUG 57/2019 privind Codul Administrativ; si prevederilor art 27^1 a) si art. 46 aliniatele 1, 1^6, 1^7 Legea 350/2001 privind amenajarea teritoriului si a urbanismului

În acest context se estimează că este nevoie de 1 000 000 lei pentru elaborarea studiilor și avizelor necesare reactualizării P.U.G. DEJ, suma fiind impartita pe parcursul anilor 2022 -2025

Astfel – 200 000 lei pentru anul 2022

 300 000 lei pentru anul 2023

 300 000 lei pentru anul 2024

 200 000 lei pentru anul 2025

Arh Sef Sef Serviciu

Szervaczius Laszlo Victor Gavrea Gabriela